CELEX: 32014R1036
Language: mt
Date: 2014-09-25 00:00:00
Title: Regolament ta' Implimentazzjoni tal-Kummissjoni (UE) Nru 1036/2014 tal- 25 ta' Settembru 2014 dwar il-klassifikazzjoni ta' ċerti prodotti fin-Nomenklatura Magħquda

1.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 287/6
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 1036/2014
   tal-25 ta' Settembru 2014
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta'din it-tabella.
            
         
               (4)
            
            
               Huwa xieraq li jiġi pprovdut li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella stabbilita fl-Anness jiġu kklassifikati fin-Nomenklatura Magħquda skont il-kodiċi NM indikat fil-kolonna (2) ta' din it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta' Settembru 2014.
      
         
            Għall-Kummissjoni,
         
         
            F'isem il-President,
         
         Heinz ZOUREK
         
            Direttur Ġenerali għat-Tassazzjoni u l-Għaqda Doganali
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi il-Kodiċi Doganali tal-Komunita (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Assemblaġġ ta' ċirkwit stampat ippreżentat għall-inkorporazzjoni f'apparat għar-reċezzjoni tat-televixin li jinkludi skrin LCD u apparat għar-riproduzzjoni tal-vidjos.
                  L-assemblaġġ jinkludi l-interfaċċi li ġejjin għall-konnessjoni ma' apparat estern:
                  
                              —
                           
                           
                              input għall-VGA,
                           
                        
                              —
                           
                           
                              inputs għall-HDMI (li jaqblu mal-HDCP),
                           
                        
                              —
                           
                           
                              inputs tal-vidjo għall-RGB (konnetturi SCART),
                           
                        
                              —
                           
                           
                              input għall-komponent tal-vidjo,
                           
                        
                              —
                           
                           
                              input u output tal-vidjo CVBS,
                           
                        
                              —
                           
                           
                              input u output tal-awdjo,
                           
                        
                              —
                           
                           
                              output tal-lawdspiker,
                           
                        
                              —
                           
                           
                              sokit għall-USB.
                           
                        L-assembaġġ jinkludi wkoll diversi interfaċċi interni, pereżempju, sinjalar differenzjali ta' vultaġġ baxx (low-voltage differential signaling-LVDS) interfaċċa għall-konnessjoni ma' skrin LCD u interfaċċa għall-provvista interna tal-enerġija.
                  L-assemblaġġ ma jinkorporax l-hekk imsejjaħ “tuner” li jinkludi ċirkwiti tal-frekwenza tar-radju (blokka RF), ċirkwiti tal-frekwenza intermedjarja (blokka IF) u ċirkwiti ta' demodulazzjoni (blokka DEM), għar-riċezzjoni ta' sinjali diġitali tat-televixin.
                  L-iskrin LCD mhuwiex inkluż mal-preżentazzjoni.
                  L-assemblaġġ għandu diversi funzjonijiet, pereżempju, il-konverżjoni analoga-diġitali, id-dekodifikazzjoni tal-vidjo (pereżempju, MPEG 4), scaling, id-dekodifikazzjoni tal-awdjo, l-amplifikazzjoni tal-awdjo, ir-riċevitur HDMI u t-trażmettitur tal-output tal-LVDS għal skrin LCD.
                  Barra minn sinjali standard tat-televixin jew tal-vidjo, l-iscaler huwa kapaċi wkoll jipproċessa bosta riżoluzzjonijiet deħlin tat-tip ta' makkinarju għall-ipproċessar automatiku tad-dejta (automatic data-processing, ADP) (sa 1 920  × 1 080  pixel) fir-riżoluzzjoni nattiva ta' skrin LCD.
                  L-assemblaġġ huwa kapaċi jirriproduċi immaġini u ħsejjes minn memorja ta' USB.
               
               
                  8529 90 65 
               
               
                  Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, nota 2(b) ta' mat-Taqsima XVI u mill-kliem tal-kodiċijiet tan-NM 8529 , 8529 90  u 8529 90 65 .
                  L-assemblaġġ ma għandux biss komponenti elettroniċi li jwettqu l-funzjoni ta' riproduzzjoni tal-vidjo, iżda fih ukoll komponenti li jwettqu funzjonijiet addizzjonali, bħat-trażmettitur tal-output LVDS għal skrin LCD u l-iscaler li huwa, minħabba l-kapaċità tiegħu li jipproċessa diversi riżoluzzjonijiet tat-tip li jipproċessaw id-dejta awtomatikament, iddisinjat b'mod speċifiku għall-apparat ta' riċezzjoni tat-televixin li jinkludi skrin LCD. Billi l-assemblaġġ fih iktar komponenti (funzjonalitajiet) milli hemm kopert mill-intestatura 8521 , il-klassifikazzjoni taħt dik l-intestatura bħala apparat ta' riproduzzjoni tal-vidjo hija eskluża.
                  Billi ma għandux skrin LCD, il-klassifikazzjoni skont is-sottointestatura 8528 72 40  bħala apparat ta' riċezzjoni tat-televixin bi skrin hija eskluża.
                  L-assemblaġġ għandu għalhekk jiġi kklassifikat taħt il-kodiċi NM 8529 90 65  bħala assemblaġġi elettroniċi għal apparat tal-intestatura 8528 .